Inna Gapoņenko

Inna Gapoņenko (, pazīstama arī kā Janovska () vai Gapoņenko-Janovska; dzimusi  Hersonā) ir Ukrainas starptautiskā lielmeistare šahā (1995).

 Biogrāfija 
1990. gadā Fondulakā (Viskonsina, ASV) kļuvusi par Pasaules junioru šaha vicečempioni U14 vecuma grupā. 1995. gadā Kišiņevā Pasaules šaha čempiones izcīņas cikla starpzonu turnīrā ieņēmusi 12. vietu.1995 Kishinev Interzonal Tournament 2000. gadā dalījusi pirmo vietu starptautiskā šaha turnīrā Rodevišā. 2001. gadā Maskavā Pasaules sieviešu šaha čempionātā pēc izslēgšanas sistēmas iekļuvusi 2. kārtā, kur zaudējusi Alisai Maričai.2001-02 FIDE Knockout Matches 2002. gadā Antaljā kļuvusi par Eiropas sieviešu čempionāta uzvarētāju ātrajā šahā. 2008. gadā kļuvusi par Ukrainas sieviešu šaha čempionāta uzvarētāju.Gaponenko wins Ukrainian Women's Championship 2008 2017. gadā Teherānā Pasaules šaha čempionātā sievietēm pēc izslēgšanas sistēmas 1. kārtā uzvarējusi Jekaterinu Kovaļevsku, bet 2. kārtā zaudējusi Aleksandrai Kosteņukai. 2018. gadā Hantimansijskā Pasaules šaha čempionātā sievietēm pēc izslēgšanas sistēmas 1. kārtā zaudējusi Irinai Krušai.Women’s World Championship 2018 2019. gada aprīlī Antaljā dalījusi 1.-5. vietu Eiropas individuālajā šaha čempionātā sievietēm, taču pēc papildu rādītājiem palikusi 4. vietā.EUROPEAN WOMEN'S INDIVIDUAL CHESS CHAMPIONSHIP 2019

Sekmīgi pārstāvējusi Ukrainas komandu lielākajos komandu šaha turnīros:
 Pasaules šaha olimpiādēs piedalījusies 11 reizes (1994-1998, 2002-2016). Komandu vērtējumā izcīnījusi zelta (2006), sudraba (2008) un 3 bronzas (2012, 2014, 2016) medaļas. Individuālajā vērtējumā izcīnījusi zelta (2010) un sudraba (2006) medaļas;OlimpBase :: Women's Chess Olympiads :: Inna Gaponenko
 Eiropas komandu šaha čempionātos piedalījusies 10 reizes (2001-2017, 2025). Komandu vērtējumā izcīnījusi zelta (2013), 2 sudraba (2015, 2025) un 2 bronzas (2009, 2017) medaļas. Individuālajā vērtējumā izcīnījusi zelta (2017) medaļu;OlimpBase :: European Women's Team Chess Championship :: Inna Gaponenko
 Pasaules komandu šaha čempionātos piedalījusies 6 reizes (2007-2015, 2019). Komandu vērtējumā izcīnījusi zelta (2013) un 2 bronzas (2007, 2009) medaļas, bet individuālajā vērtējumā 2 zelta (2007, 2009) medaļas.OlimpBase :: World Women's Team Chess Championship :: Inna Gaponenko

Par panākumiem turnīros FIDE 1995. gadā Gapoņenko piešķīra starptautiskās lielmeistares (WGM), bet 2002. gadā - starptautiskā meistara (IM) nosaukumu.

 Atsauces 

 Ārējās saites 

Kategorija:1976. gadā dzimušie
Kategorija:Hersonā dzimušie
Kategorija:Ukrainas šahisti
Kategorija:Ar Kņazienes Olgas ordeni apbalvotie